[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000002", "text": "Mae cynnal cyfarfodydd a\u0302 Uwch-Swyddogion Banciau bellach yn ddipyn o norm yn fy nyddiadur yn anffodus. Santander oedd y diweddaraf i fi eu cyfarfod, yn dilyn eu cyhoeddiad i gau\u2019r gangen yn Llangefni ym mis Gorffennaf."}, {"text_idx": "#000003", "text": "Bu\u2019n gyfle i mi gyfleu\u2019r un neges iddyn nhw ac yr ydw i wedi\u2019i godi a\u0302 phob banc arall sydd wedi cau\u2019r drws ar gymunedau Ynys Mo\u0302n \u2013 ydi, mae nifer defnyddwyr eu canghennau yn disgyn, ond maen nhw\u2019n parhau yr un mor eiddgar i wneud elw oddi ar gwsmeriaid ym Mo\u0302n fel pobman arall!"}, {"text_idx": "#000004", "text": "Mae eu penderfyniad yn golygu ei bod yn anoddach i bobl gael cyswllt uniongyrchol a\u0302 gwasanethau ariannol. Soniais yn benodol am wasanathau morgeisi er enghraifft. Mae llawer yn dal yn teimlo\u2019n fwy cyfforddus yn sgwrs uniongyrchol a\u0302g ymgynghorydd, wyneb i wyneb, wrth drafod peth mor fawr a morgais. Heb y cyswllt hwnnw, efallai bod pobl yn colli cyfle i arbed arian ar gynnyrch o\u2019r fath."}, {"text_idx": "#000006", "text": "Bu\u2019n gyfle i drafod gwasanethau cyfrwng Cymraeg hefyd. Dwi\u2019n clywed gan lawer sy\u2019n poeni am golli cangen a staff lleol, ac effaith hynny ar y gwasanaethau ddwyieithog sydd ar gael ar hyn o bryd. Wrth i gangen gau, mae cwsmeriaid yn cael eu hannog i fancio ar-lein. Ond wrth gwrs, gyda gwasanaethau ar-lein ddim ar gael yn Gymraeg, golygu hynny newis iaith bancio i lawer. Roedd yr agwedd yma o\u2019r sgwrs dra-bositif, a trafodom y posiblrwydd o Santander yn datblygu ap bancio dwyieithog fel bod modd i bobl barhau i fancio yn eu iaith cyntaf os yn dymuno gwneud hynny."}, {"text_idx": "#000007", "text": "Ryw\u2019n cofio chwarter canrif ynol, bod yn rhan o ddirprwyaeth o Gymdeithas yr Iaith Gymraeg yn gofyn i un o fanciau\u2019r stryd fawr gynnig \u2018cashppoints\u2019 yn Gymraeg. \u201cAllwn ni ddim\u201d meddan nhw. Wel, llwyddo wnaeth ein hymgyrch bryd hynny, ac rwy\u2019n edrych ymlaen i weld llwyddiant yn ein hymgyrch am systemau bancio ar lein yn Gymraeg gan y banciau hefyd."}]